stanford-oval/wikipedia huggingface dataset:
אורובו שחור
התנהגות

כמו מרבית הקונדורים הוא אוכל פגרים אך ניזון גם מביצים או מבעלי חיים צעירים. בנוסף להקות אורובואים מעופפת מעל אתרי מזבלות בחיפוש מזון. הוא חסר חוש ריח אך בעל ראייה חדה מאוד, מה שעוזר לו למצוא את מזונו או לחלופין למצוא עופות דורסים אחרים בקרבתו, כמו המין קתרטס תרנגולי אשר לו חוש ריח.
נקבת האורובו השחור מקננת בנקיקים בין הסלעים או בחורי עצים ומטילה 2 ביצים בכל שנה.
הערות שוליים

↑  אורובו שחור באתר הרשימה האדומה של IUCN
↑  לפי מונחי האקדמיה ללשון
| קונדוריים |
| --- | --- | --- |
| קונדור קליפורני (סוג ומין יחיד) | קונדור קליפורני |  |
| קונדור האנדים (סוג ומין יחיד) | קונדור האנדים |  |
| נשרון מלכותי (סוג ומין יחיד) | נשרון מלכותי |  |
| אורובו שחור (סוג ומין יחיד) | אורובו שחור |  |
| קתרטס | קתרטס תרנגולי • קתרטס סוואנה • קתרטס יערות |  |
| --- | --- |
בקרת זהויות :  NLI: 987007576490205171 
ערך זה הוא קצרמרבנושא עופות. אתם מוזמנים לתרום לוויקיפדיה ו.
Wishing Girl

"Wishing Girl" הוא סינגל שהוקלט על ידי הרכב הפופ-אינדי הישראלי לולה מארש. השיר יצא לאור ב-24 במרץ 2017, כסינגל החמישי והאחרון מתוך אלבום הבכורה של לולה מארש, Remember Roses, דרך חברת התקליטים אנובה מיוזיק.
רקע וכתיבה

השיר נכתב על ידי יעל שושנה כהן וגיל לנדאו והופק על ידי לנדאו וג'וליאן דלפאוד. השיר הוא בסגנון הקאנטרי.
בסמוך לצאתו כסינגל, עלה השיר לרשת הזרמת המדיה ספוטיפיי וצבר למעלה מ-20 מיליון השמעות.
הסינגל עצמו זכה לסיקור מיוסי חרסונסקי, שציין את השיר בחיוב והעניק לו ארבעה כוכבי זהב וחצי מתוך חמישה.
וידאו קליפ

הווידאו קליפ הנלווה לשיר, בוים על ידי גל מוגיה והועלה לערוץ ה-Vevo של לולה מארש ב-5 במאי 2017.
נכון לפברואר 2020, מונה הצפיות של הקליפ עומד על כ-4 מיליון.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  גרמניה | GfK – טופ 100 | 40 |  |
|  ישראל | מדיה פורסט ישראל | - |  |
|  ישראל | המצעד הרשמי של גלגלצ | 9 |  |
הערות שוליים

↑  How This Couple Dated, Broke Up and Then Started a Band, Coveteur, ‏2019-04-23
↑  Wishing Girl, נבדק ב-2020-02-10
↑  יוסי חרסונסקי, לולה מארש, Wishing Girl, באתר יוסמיוסיק
1 2  LOLA MARSH - Wishing Girl (Official Video), נבדק ב-2020-02-10
| לולה מארש |
| --- | --- | --- |
| אלבומי אולפן | Remember Roses • Someday Tomorrow Maybe |  |
| מיני-אלבומים | You're Mine |  |
| סינגלים | "Sirens"‏ • "You're Mine"‏ • "Stranger"‏ • "She's a Rainbow"‏ • "Wishing Girl"‏ • "Something Stupid"‏ • "Echoes"‏ • "Only for a Moment"‏ • "What Am I"‏ • "Hold On"‏ |  |
| חברי ההרכב | יעל שושנה כהן • גיל לנדאו • מתי גלעד • דקל דביר • רן גיל |  |
| ערכים קשורים | אנובה מיוזיק |  |
אוסטרולנקה

אוסטרולנקה (בפולנית: Ostrołęka) היא עיר בפרובינציית מזוביה שבפולין, היושבת על נהר נרב, כ-120 ק"מ צפונית מזרחית לוורשה.
תולדות היישוב

הידיעות הראשונות על אוסטרולנקה הן מן המאה ה-14. היישוב היה אז בבעלותם של נסיכי מזוביה. בשנת 1373 העניק הנסיך ז'יימוביט השלישי(אנ') לאוסטרולנקה מעמד של עיר. בשנת 1564 נשרפה העיר כליל, ושוקמה לאחר מכן בפקודת הנסיך יאנוש מאזובייצקי. לאחר חלוקת פולין בשנת 1772 נפלה העיר בחלקה של רוסיה, ונותרה כך עד מלחמת העולם הראשונה. גורם מרכזי בהתפתחות העיר היה גדודי הצבא הרוסי שחנו בה בקביעות, וכן תחנת הרכבת שבקרבתה. בהיותה סמוכה לגבול פרוסיה המזרחית, שימשה העיר כתחנת ביניים מסחרית בדרכי הובלת סחורות וייצואן. נהר נרב, העובר דרך העיר, שימש להשטת רפסודות טעונות עצים לדנציג.
בעת מלחמת העולם הראשונה ניזוקה העיר בשל קרבתה לחזית, ובעיקר נפגעה כתוצאה מפגיעות הארטילריה ומן הדליקות שפרצו בה. בשנת 1915 נכבשה העיר בידי יחידות הצבא הגרמני, ואלה החזיקו בה עד נסיגתן בשנת 1918. באוגוסט 1920 התנהל בה קרב במהלך המלחמה הפולנית-סובייטית.
יהודי אוסטרולנקה

קהילה יהודית עצמאית התקיימה בעיר רק לקראת סוף המאה ה-18. בשנת 1794 הוקצה ליהודים שטח לבית עלמין, והוקם בעיר בית כנסת מעץ. בשנת 1824 התגוררו בעיר 73 משפחות יהודיות, אשר עסקו במסחר ובמלאכה. לפי צו מיום 25 באפריל 1826 הוגבלו מגורי יהודים בעיר לרובע מיוחד בדרום-מזרח העיר. בשנת 1856 הוקם בעיר בית כנסת מפואר. ההגבלות על מגורי היהודים בעיר בוטלו לפי צווי הצאר בשנת 1862. הקהילה היהודית בעיר נהגה לספק אוכל כשר לחיילים היהודים ששירתו בחיל המצב הרוסי שחנה בעיר. מבין הרבנים ששירתו בקהילה ידוע בעיקר הרב יחיאל מיכל גולדשלאג, שכיהן בה עד שנת 1865. בשנים 1899 עד 1902 פעל בעיר הרב משה נחום ירושלימסקי, שהתפרסם בשל חיבוריו הרבים.
בדליקות שפרצו בעיר במהלך מלחמת העולם הראשונה נשרפו בית הכנסת, בית המדרש ובנייני ציבור יהודיים אחרים בעיר, ורבים מתושביה היהודים, לרבות רב הקהילה יעקב שלמה פיזמן, גורשו מזרחה. עם חידוש השלטון הפולני בעיר, סבלו יהודיה ממעשי התעללות מצד חיילי הצבא הכחול, תוך גזיזת זקנים ופיאות ואילוץ יהודים חרדים לרקוד לשעשוע החיילים הפולנים. לאחר מלחמת העולם הראשונה הוקם בעיר בית הכנסת הגדול בה, ושוקמו מוסדות הקהילה בסיוע יוצאי הקהילה בארצות הברית, תוך הקמת תלמוד תורה ובית ספר מרשת בית יעקב. בעיר פעל סניף של אגודת ישראל, וכן סניף של הבונד. כמו כן, פעלו בעיר כל המפלגות הציוניות, וכן תנועות נוער ציוניות, ובהן השומר הצעיר, החלוץ הצעיר, דרור, השומר הדתי ובית"ר. בשנות העשרים הוקמו בעיר בתי ספר מרשת יבנה ומרשת תרבות, ונוסדו בה שתי ספריות ציבוריות יהודיות, וכן מועדוני ספורט יהודיים. בשנות השלושים סבלה הקהילה מהחרם הכלכלי הפולני על המסחר היהודי, וכן ממספר אירועי אלימות נגד תלמידים יהודים בבתי הספר הציבוריים.
יהודי אוסטרולנקה > בשואה

טרם מלחמת העולם השנייה התגוררו בעיר כ-4,300 יהודים, כשליש מסך תושביה. יחידות הצבא הגרמני נכנסו לעיר ב-10 בספטמבר 1939. מחשש לרדיפות, יצאו יהודים את העיר קודם הכיבוש. עם כניסת הגרמנים לעיר, החלו במעשי התעללות בתושביה היהודים, וציוו על יהודי העיר לנקות את הרחובות ואת בתי השימוש הציבוריים בה. בסוף ספטמבר העלו הגרמנים את בית הכנסת הגדול בעיר באש.
בראשית אוקטובר 1939, ביום שמחת תורה ת"ש, פרסמו השלטונות הגרמניים צו לפיו על היהודים לעזוב את העיר תוך 24 שעות. חלק גדול מיהודי העיר כולל יהודים שהגיעו מגובורובו גורש מזרחה, לעבר השטח הסובייטי, ועד אביב 1941 התגוררו יהודי העיר בסלונים, בבריסק, בביאליסטוק, בלומז'ה, בשצ'וצ'ין ובערים אחרות. בין המגורשים היה רבה האחרון של קהילת העיר, הרב יצחק בורשטיין. גורלם של יהודי העיר היה כגורל יהודי הערים שבהן ישבו, ורובם המוחלט נספה בשואה, בין אם באתרי רצח מקומיים, ובין אם בגירושים לטרבלינקה ולאושוויץ.
ערים תאומות

הונגריה בלשגיארמט, הונגריה
לקריאה נוספת

ד"ר נח קפלינסקי,  "גיטו סלונים" השלב הסופי של השמדתו,(עמודים 336-342), מתוך "קשת בענן | קורות משפחה אחת", הוצאת תמוז, 1991.
אנדרטה לזכר יהודי אוסטרולנקה שנספו בשואה, בבית העלמין הדרום
With Honors (פסקול)

With Honors (Original Motion Picture Sound Track) הוא פסקול סרט הקומדיה-דרמה האמריקאי "בכבוד" (1994). הפסקול יצא לאור ב-22 במרץ 1994, על ידי חברות התקליטים האחים וורנר ומאבריק רקורדס. הסינגל המוביל, "I'll Remember", בביצועה של מדונה הפך ללהיט בין-לאומי.
במהלך הקלטות פסקול הסרט השתתפו אמנים ולהקות כדוגמת: מדונה, דוראן דוראן ובלי.
רקע

להקת הגראנג' מסיאטל מאדהאני התבקשה להקליט רצועה לפסקול. בהערות האלבום מאלבום האוסף שלה, March to Fuzz, נכתב: "הם שלחו לנו קליפ מהסרט 'בכבוד'. הם אמרו שהם מחפשים שיר אופטימי כזה לחלק מסוים בסרט. אמרנו להם שיש לנו קטע כלי קצרצר ומטורף שעשוי להתאים. הם התעקשו על שיר עם מילים".
על "I'll Remember" קיבלה מדונה מועמדויות לפרס גלובוס הזהב, גראמי ופרס הסרטים והטלוויזיה של MTV.
רשימת רצועות

| With Honors> מס' | With Honors> שם | With Honors> מבצ/ת | With Honors> משך | With Honors>  | With Honors>  | With Honors>  | With Honors>  | With Honors>  | With Honors>  |
| --- | --- | --- | --- | --- | --- | --- | --- | --- | --- |
| 1. | Thank You  | דוראן דוראן | 6:35 |  |  |  |  |  |  |
| 2. | I'll Remember (Theme from the Motion Picture With Honors)  | מדונה | 4:23 |  |  |  |  |  |  |
| 3. | She Sells Sanctuary  | דה קאלט | 4:12 |  |  |  |  |  |  |
| 4. | It's Not Unusual  | בלי | 2:19 |  |  |  |  |  |  |
| 5. | Cover Me  | קנדלבוקס | 4:45 |  |  |  |  |  |  |
| 6. | Your Ghost  | קריסטין הרש ומייקל סטייפ | 3:17 |  |  |  |  |  |  |
| 7. | Forever Young  | הפריטנדרס | 5:04 |  |  |  |  |  |  |
| 8. | Fuzzy  | גרנט לי באפלו | 4:58 |  |  |  |  |  |  |
| 9. | Run Shithead Run  | מאדהאני | 2:52 |  |  |  |  |  |  |
| 10. | Tribe  | באבל | 4:10 |  |  |  |  |  |  |
| 11. | Blue Skies  | לייל לאבט | 3:14 |  |  |  |  |  |  |
| 12. | On the Wrong Side  | לינדזי בקינגהאם | 3:26 |  |  |  |  |  |  |
| משך כולל: | משך כולל: | משך כולל: | 49:20 |  |  |  |  |  |  |
מיקומי שיא

|   ‏‏‏  מצעדים ודירוגים (1994)> מדינה |   ‏‏‏  מצעדים ודירוגים (1994)> מצעד |   ‏‏‏  מצעדים ודירוגים (1994)> מיקום שיא |
| --- | --- | --- |
|  ארצות הברית | בילבורד 200 | – |
הערות שוליים

1 2 3 4  With Honors (Music From The Motion Picture Soundtrack), 1994-03-18, נבדק ב-2023-01-09
↑  SongMeanings, Mudhoney - Run Shithead Run Lyrics, SongMeanings (באנגלית)
↑  With Honors, 1994-04-29, נבדק ב-2023-01-09
Witchcraft (שיר)

Witchcraft (בעברית: כִּשׁוּף) הוא סינגל שהוקלט על ידי הזמר-יוצר האמריקאי פרנק סינטרה. השיר יצא לאור ב-23 בדצמבר 1957, על ידי חברת התקליטים קפיטול רקורדס, כסינגל שלא מתוך אלבום. אלביס פרסלי ביצע את השיר בתוכנית "The Frank Sinatra Timex Show: Welcome Home Elvis".
גרסאות

סינטרה הקליט את "Witchcraft" שלוש פעמים. ההקלטה הראשונה הייתה בשנת 1957, להוצאתו כסינגל ובהמשך נכלל באלבום האוסף שלו, All the Way. סינטרה הקליט מחדש את "Witchcraft" עבור אלבומו Sinatra's Sinatra משנת 1963 ולבסוף הקליט אותו כדואט עם אניטה בייקר, עבור האלבום, Duets.
| תאריך הקלטה | חברת תקליטים | פורמט | אלבום | תאריך יציאת האלבום | משתתפ\ת |
| --- | --- | --- | --- | --- | --- |
| 20 במאי 1957 | קפיטול | גרסת אולפן | The Complete Capitol Singles Collection | 3 בספטמבר 1996 |  |
| 30 באפריל 1963 | רפרייז | גרסת אולפן | Sinatra's Sinatra | 1963 |  |
| 9 ביולי 1993 | קפיטול | דואט אלקטרוני | Duets | 9 ביולי 1993 | אניטה בייקר |
"Witchcraft" הוקלט על ידי אמנים רבים אחרים, ביניהם: שרה ווהן, עבור אלבומה You're Mine You, אלה פיצג'רלד, עבור אלבומה Ella Returns to Berlin, וביל אוונס עבור אלבומו, Portrait in Jazz. בינג קרוסבי הקליט את השיר בשנת 1958, עבור תוכנית הרדיו שלו והוא נכלל לאחר מכן באלבום, Bing Sings the Sinatra Songbook. גרסה נוספת של השיר הוקלטה על ידי ג'ו מאלון והוצגה בסרט "הוקוס פוקוס" משנת 1993.
פרסים ומועמדויות

במהלך טקס פרסי גראמי ה-1 פרנק סינטרה היה מועמד לשישה פרסי גראמי, כאשר השיר "Witchcraft" היה מועמד בכמה קטגוריות: "הקלטת השנה", "שיר השנה", "ביצוע הפופ הווקאלי הטוב ביותר ‑ גבר" והעיבוד עצמו של נלסון רידל היה מועמד לפרס גראמי גם כן, בקטגוריית "העיבוד המוזיקלי הטוב ביותר".
השיר בוצע בהופעה חיה על ידי פגי לי.
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 23 בדצמבר 1957 | תקליט | קפיטול |  |
הערות שוליים

1 2 3  Frank Sinatra - Witchcraft, Discogs (באנגלית)
↑  Frank Sinatra's Welcome Home Party for Elvis Presley, 1960-05-12, נבדק ב-2020-10-23
↑  Frank Sinatra - All The Way, Discogs (באנגלית)
↑  Frank Sinatra - Duets, Discogs (באנגלית)
↑  Sarah Vaughan - You're Mine You, Discogs (באנגלית)
↑  Ella Fitzgerald - Ella Returns To Berlin, Discogs (באנגלית)
↑  Bill Evans Trio* - Portrait In Jazz, Discogs (באנגלית)
↑  The CBS Radio Sessions, www.bingmagazine.co.uk
↑  Bing Crosby - Bing Sings The Sinatra Songbook, Discogs (באנגלית)
↑  1st Annual GRAMMY Awards, GRAMMY.com, ‏2017-11-28 (באנגלית)
↑  Peggy Lee: Witchcraft / My Father
| --- | --- |
בקרת זהויות :  MusicBrainz work: 6a4a31c5-1261-4894-84ad-8f486380f8b7
אוסטרוגותים

הממלכה האוסטרוגותית
האוסטרוגותים (לטינית: Austrogothi או Ostrogothi, "גותים מזרחיים") הם שבט גרמאני שמוצאם מגוטלנד (Gotland) שבשוודיה, סקנדינביה. השבט השפיע על אירועים מדיניים בשלהי ימיה של האימפריה הרומית. במקביל לו, פעל שבט גרמאני נוסף, אף הוא מצאצאי הגותים (Gothi), והוא הויזיגותים (Visigothi), שכונו "גותים אציליים" או ה"מערב-גותיים". שני השבטים הם מצאצאי הגותים, שבט שהתהווה במזרח גרמניה, שנטל חלק באירועים המדיניים של אותה עת.
במקור נקראו ה"אוסטרוגותים" גראוטונגי (Greutungi), כינוי עתיק שמשמעו היה "אלה מהערבה". האוסטרוגותים התיישבו מצפון לים השחור, משם עברו לשטחים לאורך הדנובה בתחומי מואסיה (Moesia) ודאקיה (Dacia) (היום מחוזות ברומניה ובהונגריה). הם ישבו שם עד לשנת 382. תחת שלטון ההונים הם עברו לבלקן ומשם במאה ה-5 לאיטליה, שם מנהיגם תיאודריך הגדול הקים את ממלכתם.
ראשית תולדותיהם

לפי מקורות אחדים, הגותים היו אומה אחת עד למאה ה-3. אז הם נפרדו לשניים – "האוסטרוגותים" וה"ויזיגותים". שני השבטים חלקו מאפיינם משותפים רבים, בין השאר הם הכירו באלוהותו של האל שנקרא על ידי הרומאים מרס.
במהלך המאה ה-3 והמאה ה-4 פלשו האוסטרוגותים והתיישבו מחדש באזור דאקיה ומואסיה עקב צפיפות באזור מגוריהם הקודם, צפון הים השחור. באזור החדש הם הקימו ממלכה גדולה וחזקה בין נהרות הדנובה והדנייפר בתחומי רומניה, מולדובה ומערב אוקראינה של היום. הממלכה נשלטה בידי הנהגה גותית, אך הייתה מורכבת משבטים בעלי מוצא שונה: הסרמטים, הגפידים, הדאקים וכן מיעוט סלבי.
בשנת 370 הגיעו השבטים ההונים לתחום מגוריהם של האוסטרוגותים ואלו האחרונים קבלו את מרותם. השליט האוסטרוגותי, ארמנאריך (Ermanaric) התאבד בשנת 378 (ולפי גרסה אחרת הוא חי 110 שנים). שני העמים התיישבו בארצות הבלקן. האוסטרוגותים הפכו לאחד מהשבטים שהיו ואסלים של ההונים. וכך, בשנת 451, הם נטלו חלק בקרב שאלון (Chalons). מפעם לפעם הם ניסו להתקומם אך ללא הצלחה. הם אימצו מההונים את השימוש בסוסים, והייתה בכך תרומה חשובה להתפתחותם.
בשנת 453, עם מותו של אטילה מלך ההונים, החלה ההיסטוריה של האוסטרוגותים כעם עצמאי. בשנת 454 ניצחו יחד עם שבט גפידס ובהנהגתו של השליט האוסטרוגותי תאודומיר (Theodemir) את צבאם של בני אטילה בקרב נדאו (Nedao), וכך הגיעה לקיצה האימפריה ההונית. האוסטרוגותים המשיכו בדרכם מהמזרח למערב, והגיעו לתחומי האימפריה הרומית המזרחית.
תאודריך הגדול

גדול השליטים האוסטרוגותים היה תיאודריך הגדול אשר פרוש שמו היה "מנהיג האומה". הוא נולד בשנת 454 לאחר קרב נדאו. ילדותו עברה עליו כבן ערובה בקונסטנטינופוליס, שם קיבל את חינוכו. בצעירותו נגרר למאבקים ולאינטריגות של האימפריה הביזנטית. תאודריך אימץ מנהגים רומיים אחדים אך עדיין נשאר מלך האוסטרוגותים; הוא הכיר בכוחה של הכנסייה וראה בשיתוף הפעולה אינטרס שיאפשר לו לסלול את הדרך לרומא. הוא תכנן לחדש את הממשל והתרבות הרומית וכך להחזיר לתושבי איטליה את גאוותם.
באותה עת שלט על אדמת איטליה מלך בשם אודואקר שהדיח את הקיסר הרומי האחרון רומולוס אוגוסטולוס. בהתחלה הסכים הקיסר הביזנטי זנון, כי אודואקר יישאר לשלוט באיטליה אך כאשר היחסים הדרדרו שלח את תאודריך לכבוש את איטליה.
להמחשת מספרם המועט של האוסטרוגותים, מסופר כי כל העם האוסטרוגותי הסתגר למשך מספר חודשים בתוך חומותיה של פביה.
תאודריך פנה לכבוש את איטליה ובשנת 493 כבשו צבאותיו את העיר רוונה אשר הפכה לבירתם. תאודריך נפגש עם אודואקר כדי להתפשר על חלוקת אדמת איטליה אך בפגישה רצח תאודוריך את אודואקר, והאוסטרוגותים התפרסו בשטחה של כל איטליה והגיעו עד לסיציליה בדרום ודלמטיה (Dalmatia) בצפון. שני העמים ממוצא גותי, האוסטרוגותים והוויזיגותים, התאחדו תחת שלטונו של תאודריך.
השטחים בשלטונו של תאודריך כללו גם את ממלכת טולוז (Toulouse) הוויזיגותית, רוב שטחה של גאליה (צרפת של היום), חלק משטחי גרמניה המערבית, ורוב שטח חצי האי האיברי. באמצעות משא ומתן הוא חבר למלכים הפרנקים והבורגונדים. אימפריית ביזנטיון חשה שתאודוריך הגדול נעשה חזק מדי וניסתה לפעול נגדו.
בקרב ווּייה (Vouillé) נסוגו מלכי האוסטרוגותים מגאליה ומחצי האי האיברי. עכשיו כבר לא היה שלטונו של תאודריך הגדול בעל אופי ברברי אלא נחשב לשלטון של בן תרבות. הוא היה מלכם הלאומי של הגותים אך גם היורש של האימפריה הרומית המערבית. שתי האומות, הגותית והרומאית, נבדלו זו מזו בשפה ובדת, אך חיו זו בצד זו על אדמת איטליה. כל עם היה נתון לחוקים משלו, תחת שלטון נסיך משלו, אך כולם היו תחת הריבונות של תאודריך הגדול. מעריכים כי 200,000 עד 250,000 אוסטרוגותים התיישבו באיטליה.
ההתפוררות

בשנת 526 מת תאודריך הגדול. שני העמים, האוסטרוגותים והוויזיגותים, נפרדו שוב, והחיכוכים בין מנהיגי העמים נמשכו. האימפריה הביזנטית, בראשות יוסטיניאנוס הראשון חשה בחולשה ובשנת 535 פלשה לאיטליה בראשות מפקד הצבא בליסאריוס, כבש את סיציליה והמשיך לחצי האי האיטלקי. בשנת 536 כבשו הביזנטים את נאפולי ורומא והגיעו עד מילאנו. בשנת 540 הם כבשו את בירת האוסטרוגותים רוונה, בצפון איטליה. הקיסר יוסטיניאנוס הראשון הציע לגותים הסדר נדיב: הם ימשיכו לשלוט על ממלכה בצפון איטליה ובתמורה יעבירו אליו את מחצית האוצר אשר ברשותם. בליסאריוס העביר את ההצעה אל הגותים. הם לא האמינו להצעתו של יוסטיניאנוס הראשון אבל אחרי שבליסאריוס נתן את ערבותו הם קבלו את ההסדר.
בשנת 545 חזר בליסאריוס לאיטליה ומצא כי המצב השתנה מקצה לקצה. אראריק (Eraric), שליט האוסטרוגותים, נהרג והאליטה הגותית הפרו-רומית התמוטטה. בשנת 541 בחרו האוסטרוגותים מנהיג חדש – טוטילה. טוטילה היה מצביא מבריק, והוא כבש מחדש את צפון איטליה ואף גרש את הביזנטים מרומא. כשבליסאריוס הגיע לאיטליה טוטילה נאלץ להשיב לו את רומא. אולם בליסאריוס הפסיד אותה שוב, כאשר הקיסר יוסטיאנוס סירב להמציא לו אספקה ותגבורת, ובשנת 548 הוא הוחלף במצביא אחר, נרסס (Narses), בו נתן הקיסר את אמונו.
ביולי 552 נהרג טוטילה בקרב טגינאה (Battle of Taginae). שותפיו לקרב, טאה (Teia), אליגארן (Aligern), סקיפורל (Scipuar) וגיבל (Gibal) נהרגו או נכנעו בקרב במונס לאקטריוס (Mons Lactarius) באוקטובר אותה שנה. השליט וידין (Widin) נלקח בשבי לקונסטנטינופוליס בשנת 561 או 562. כך באה לקיצה ממלכת האוסטרוגותים. שקיעתה החלה למעשה עם מותו של תאודריך הגדול. לפי ההיסטוריון קנטור נורמן:
הנהגת מערב אירופה נפלה בלית ברירה לידי הפרנקים. כתוצאה מכך מפלת אוסטרוגותים והצלחת הפרנקים באה לידי ביטוי קריטי בהתפתחות אירופה בתחילת ימי הביניים. תאודריך הגדול עשה מאמץ להחזיר את החוסן לשלטון הרומי ולתרבותו.
הסיכוי להקים מדינה עצמאית בעלת לאום אחד, על ידי איחוד בין מרכיבים רומיים וגרמאניים, כפי שהתרחש בגאליה, בחצי האי האיברי ובחלק הצפוני של איטליה תחת שלטון הלומברדים, לא עלה יפה. וכך היה לגותים מעמד שונה בהיסטוריה האיברית מאשר בהיסטוריה האיטלקית. באיטליה היו הגותים פולשים לשעה ושליטים ואילו באיבריה הם תרמו להתפתחות האומה המקומית. בצפון חצי האי האיברי קיים אזור "אסטורס" (Asturias) השומר על השם "גוטיה" (Gothia) שמזכיר את הנוכחות הגותית בגאליה.
מלכי האוסטרוגותים

תיאודריך הגדול – 493–526 (לפני כיבוש איטליה)
אלאריך – 526–534 (Athalaric)
אמאלאריך – 526–531 (Amalaric) ?
תאודהד – 534–536 (Theodahad)
מלכים מאוחרים:
ויטיגס – 536–540 (Witiges)
אידיבאד – 540– 541 (Ildibad)
ארניק – 541 (Eraric)
טוטילה – 541–552
טאה – 552–553 (Theia)
ראו גם

גותים
תחומי השליטה של הממלכה האוסטרוגותית
מפת השטחים (ורוד) שנשלטו על ידי תיאודריך הגדול בשיאם בשנת 523, כשסיפח את החלק הדרומי של הממלכה הבורגונדית, בין נהרות דוראנס לאיסר. אזורים מנוקדים מצביעים על ממלכות אחרות שהיו בברית עימו.
Therapy

Therapy (בעברית: תרפיה) הוא אלבום האולפן השני של הזמרת-יוצרת הבריטית אן-מארי. האלבום יצא לאור ב-23 ביולי 2021, על ידי חברות התקליטים אסיילום ומייג'ור טום. מתוך האלבום יצאו ארבעה סינגלים.
רקע והכרזה

בראיון למגזין "Music Week", סיפרה אן-מארי כי החלה לעבוד על אלבום האולפן השני שלה כבר במהלך שנת 2019. במשך אמרה אן-מארי "אני אוהבת להיות באולפן הקלטות. הצלחתי להיכנס לשם ולעשות סוג של טיפול עצמי כלשהו עם המוח שלי למשך שבוע זה הולך להיות נשמע באלבום אולפן הבא שלי." עוד היא אמרה כי "האלבום הבכורה שלי הורכב מכל כך הרבה שירים שאנשים שמעו במשך השנים וזה מדהים. אבל בשבילי כאדם יצירתי אני כותבת משהו חדש כל הזמן וכל מה שאני רוצה לעשות זה להוציא אותו במידי לכולם. ללא כך קרה עם אלבום [הבכורה] אז לקראת אלבום האולפן הבא שלי אני מקווה להיות פעילה יותר בכתיבה ולהוציא מיד משהו שהוא טרי ואף אחד לא שמע לפני כן עוד." במהלך שנת 2020, הוציאה אן-מארי את הסינגלים העצמאים "Birthday"‏, "Her"‏, "To Be Young" ו-"Problems". הסינגלים "Birthday" ו-"To Be Young", מופיעים במהדורה היפנית של האלבום.
ב-21 במאי 2021, הכריזה אן-מארי על צאת אלבום האולפן השני שלה Therapy, יחד עם עטיפתו ותאריך הוצאתו. באותו הכרזה כתבה אן-מארי:
"עבר הרבה זמן הא!? כתבתי כל כך הרבה שירים מאז אלבום הבכורה שלי Speak Your Mind וגם אני גדלתי והשתנתי כל כך הרבה מהתקופה ההיא. הייתי מאוד גבוה ומאוד נמוכה, הלכתי לאיבוד ועכשיו אני נמצאת. מאז המגיפה היה לי זמן להבין שאני צריכה קצת עזרה עם המוח שלי וסוף סוף מצאתי את האור. כמו גם שהמוזיקה היא התרפיה שלי, אני גם רואה פסיכולוג מקצועי כבר כשנה, פעם בשבוע וזה שינה לי את החיים לגמרי. האלבום הזה מייצג את המסע הזה. זה מלא שמחה, עצובה, נקמה, אהבה והתגלות ואני מקווה שאתם מרגישים את כל הדברים האלה כשאתם תקשיבו לזה. אני אוהבת את כולכם. יותר ממה שאי פעם תוכלו לדמיין. אם אתם מחפשים סימן ליצור קשר עם מישהו ולבקש עזרה, זה זה"
ב־6 ביולי, הודיעה אן-מארי בעמוד הטוויטר שלה, כי תחשוף את רשימת הרצועות של אלבומה באתר הרשמי שלה מדי יום.
סינגלים

ב-15 בינואר 2021, יצא לאור סינגל הבכורה שלה "Don't Play", בהשתתפות הראפר האנגלי KSI והדי ג'יי האנגלי דיגיטל פארם אנימלס. ב-9 באפריל 2021, יצא לאור הסינגל השני "Way Too Long", בהשתתפות ניית'ן דווה ו-MoStack. ב-21 במאי 2021, יצא לאור הסינגל השלישי "Our Song", בהשתתפות נייל הורן.
סיבוב הופעות

כדי לקדם את האלבום, אן-מארי תצא ב-3 במאי 2022, לסיבוב ההופעות השני שלה, "Dysfunctional Tour", באירופה, אשר יסתיים ב-11 במאי 2022. במקביל להכרזה שיתפה אן-מארי כי יתקיים מופע חד פעמי הנקרא, "Therapy: The Live Experience", על מנת לקדם את אלבומה.
רשימת רצועות

| Therapy> מס' | Therapy> שם | Therapy> משך | Therapy>  | Therapy>  | Therapy>  | Therapy>  | Therapy>  | Therapy>  | Therapy>  |
| --- | --- | --- | --- | --- | --- | --- | --- | --- | --- |
| 1. | x2  | 2:46 |  |  |  |  |  |  |  |
| 2. | Don't Play (יחד עם KSI ודיגיטל פארם אנימלס)   | 3:08 |  |  |  |  |  |  |  |
| 3. | Kiss My (Uh-Oh) (יחד עם ליטל מיקס)   | 2:57 |  |  |  |  |  |  |  |
| 4. | Who I Am  | 2:32 |  |  |  |  |  |  |  |
| 5. | Our Song (יחד עם נייל הורן)   | 2:43 |  |  |  |  |  |  |  |
| 6. | Way Too Long (יחד עם  ניית'ן דווה ו-MoStack)   | 2:30 |  |  |  |  |  |  |  |
| 7. | Breathing  | 3:24 |  |  |  |  |  |  |  |
| 8. | Unlovable (יחד עם רודימנטאל)   | 2:23 |  |  |  |  |  |  |  |
| 9. | Beautiful  | 3:15 |  |  |  |  |  |  |  |
| 10. | Tell Your Girlfriend  | 2:15 |  |  |  |  |  |  |  |
| 11. | Better Not Together  | 3:09 |  |  |  |  |  |  |  |
| 12. | Therapy  | 2:46 |  |  |  |  |  |  |  |
| משך כולל: | משך כולל: | 33:50 |  |  |  |  |  |  |  |
| Therapy — מהדורה יפנית (בונוס)> מס' | Therapy — מהדורה יפנית (בונוס)> שם | Therapy — מהדורה יפנית (בונוס)> משך | Therapy — מהדורה יפנית (בונוס)>  | Therapy — מהדורה יפנית (בונוס)>  | Therapy — מהדורה יפנית (בונוס)>  | Therapy — מהדורה יפנית (בונוס)>  | Therapy — מהדורה יפנית (בונוס)>  | Therapy — מהדורה יפנית (בונוס)>  | Therapy — מהדורה יפנית (בונוס)>  |
| --- | --- | --- | --- | --- | --- | --- | --- | --- | --- |
| 13. | Birthday  | 3:01 |  |  |  |  |  |  |  |
| 14. | To Be Young (בהשתתפות דוג'ה קאט)   | 3:24 |  |  |  |  |  |  |  |
| 15. | Don't Play (Nathan Dawe Remix) (יחד עם KSI ודיגיטל פארם אנימלס)   | 3:18 |  |  |  |  |  |  |  |
| 16. | Bedroom (ג׳יי ג׳יי לין בהשתתפות אן-מארי)   | 3:24 |  |  |  |  |  |  |  |
היסטוריית יציאות לאור

| מדינה | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 23 ביולי 2021 | תקליטור • תקליט • הורדה דיגיטלית • סטרימינג • מארז תקליטורים | סטנדרטית | אסיילום • מייג'ור טום |  |
| יפן | 23 ביולי 2021 | תקליטור | יפנית | וורנר מיוזיק יפן |  |
אורלנדו לטלייה

| --- | --- |

 לידה:  13 באפריל 1932 טמוקו, צ'ילה 
 נרצח:  21 בספטמבר 1976 (בגיל 44) וושינגטון די. סי., ארצות הברית 
 מדינה:  צ'ילה 
 השכלה:  אוניברסיטת צ'ילה  אינסטיטוטו נסיונל  Liceo José Victorino Lastarria 
 מפלגה:  המפלגה הסוציאליסטית של צ'ילה 
 
 
מרקוס אורלנדו לטלייה (בשמו המלא בספרדית: Marcos Orlando Letelier del Solar; ‏13 באפריל 1932 - 21 בספטמבר 1976) היה כלכלן, פוליטיקאי ודיפלומט צ'יליאני סוציאליסט בתקופת נשיאותו של סלבדור איינדה.
הוא נבחר לכהן כשר ההגנה של ארצו ב-10 בספטמבר 1973, יום לפני פרוץ ההפיכה הצבאית שהביאה לסיום שלטונו של האיחוד העממי במדינה, למותו של איינדה, ולתחילתן של 16 שנים של דיקטטורה צבאית.
כפליט הדיקטטורה הצבאית של הגנרל אוגוסטו פינושה, קיבל לטלייה מספר תפקידים אקדמיים בוושינגטון ועבר להתגורר בה. הוא נרצח בידי סוכני DINA (אנ'), המשטרה החשאית של משטר פינושה, שחדרו לארצות הברית באמצעות דרכונים מזויפים בידיעת ה-CIA, בפיצוץ מכוניתו בלב רובע השגרירויות בעיר. עמו נהרגה עמיתה אמריקאית בת 25 בשם רוני מופיט. התנקשות פוליטית זו אירעה כחודש לאחר פרסום מאמר שנוי במחלוקת פרי עטו של לטלייה במגזין "The Nation" שבו קשר בין הפרת זכויות האדם בצ'ילה לבין ניסיונות החונטה הצבאית להחיל מדיניות כלכלית של שוק חופשי במדינה. במאמר אף האשים את הכלכלן האמריקאי מילטון פרידמן ותלמידיו "נערי שיקגו" בשותפות לאחריות על פשעי משטר פינושה.
הערות שוליים

↑  Orlando Letelier, The Chicago Boys in Chile, The Nation, August 28, 1976.
| --- | --- |
בקרת זהויות :  NLI: 987007424430105171  BnF: cb144528213 (data)  GND: 119428113  ISNI: 0000 0000 2197 0402  LCCN: n77002475  NARA: 10582066  NTA: 074655736  SNAC: w6q2441n  SUDOC: 142683302  VIAF: 265698262   WorldCat (עם VIAF): 265698262 
ערך זה הוא קצרמרבנושא אישים ובנושא צ'ילה. אתם מוזמנים לתרום לוויקיפדיה ו.